མི་རྣམས་གོད་ཆགས་གསར་བ་ཞིག་གི་མདུན་དུ་ལངས་འདུགསྔར་ཡོད་ཀྱི་འདུ་ཤེས་འཛིན་སྟངས་དང་བསམ་བློའི་ཁྱེར་སོ།རིན་ཐང་ལྟ་ཚུལ་བཅས་ལ་གཡོམ་འགུལ་ཆེན་མོ་བྱུང་རྗེས།རང་ཉིད་གར་འགྲོ་འདིར་ཡོང་གི་ཁ་ཕྱོགས་ལ་ངེས་པ་མ་རྙེད་པས།རིག་གནས་གཉིས་སམ་མང་པོའི་བཞི་མདོ་ན་སྐྱོ་གར་ནང་གི་མི་སྣ་ཞིག་དང་འདྲ་བར་གནས་སྐབས་ཀྱི་ལས་དབང་མི་སྐྱོང་ཐབས་མེད་དུ་གྱུར་ནས་གདའ།འོན་ཀྱང་སྙན་ངག་པ་དང་ཡོན་ཏན་པ་ཁ་ཤས་ཀྱིས་ཧ་ཅང་ཡ་མ་ཟུང་གི་སྤྱི་ཚོགས་ངོ་བོ་མཐོང་ནསགད་མོ་ཤོར།ཁོ་བོ་ཅག་དང་མཉམ་དུ་འཚོ་ཡང་རྟོགས་པ་བཅུམ་པའི་སྐྱེ་བོ་གཞན་རྣམས་མི་རྟག་འཇིག་རྟེན་གྱི་ཆོས་ཉིད་ཟབ་མོའི་མདུན་ནས་རང་ཉིད་ཀྱི་བུ་ཕྲུག་བྲང་ལ་སྦྱོར།ཁོ་ཚོ་སྤྱང་ཀིའི་དགོད་སྒྲ་ལ་ཧ་ལས་ཤིང་ཧང་སངས།དགོད་སྒྲ་དེའི་ཕ་རོལ་ན་མི་མངོན་པར་ཡོད་པའི་མུན་པ་སྟུག་པོ་ཞིག་ལ་དངངས་སྐྲག་ཚད་མེད་སྐྱེས་ཏེ་ཡོད།